જયદેવને બંદોબસ્ત માટે બે દિવસ બહાર ગામ જવાનું થયું બંદોબસ્ત પૂરો થતા મોડી સાંજે રીબડા પહોચ્યો એટલે હાઈવેની હોટલ ઉપર જમ્યો અને જમીને લોધીકા આવ્યો ત્યાં રાત્રીનાં મોડુ થઈ ગયું હતુ જેથી કવાર્ટર ઉપર આવીને થાકયો પાકયો સીધો સુઈ ગયો અરધી રાત્રે જયદેવ બાજુના રૂમમાં પાણી પીવા ગયો પાણી પીતા પીતા તેની નજર બારીમાં ગઈ અને બારીમાંથી અદભૂત દ્રશ્યનો નજારો જોયો જયદેવ કાંઈ બીજુ વિચારી જ ન શકયો તે આ અદ્ભૂત દ્રશ્યને જોવા જ લાગ્યો સમગ્ર બારી જાણે ચલચિત્રનો પડદો હોય તેમ તેમાં દૂર ઈલેકટ્રીકનો થાંભલો તો ખરો જ પરંતુ બાજુમાં નયન રમ્ય વૃક્ષ, વૃક્ષ નીચે સુંદર રમતા પક્ષીઓ, પાસેથી પાણીનું એક સુંદર ઝરણું પસાર થતું હતુ આજુબાજુમાં બીજા જુદા જુદા રંગબેરંગી ફૂલો વાળા છોડવા હતા અને તેની ઉપર પતંગીયા અને ભમરા પણ ઉડતા હતા.